Hotărârea Curții (Camera a șasea) din 4 octombrie 2012 – Comisia/Spania
(Cauza C-403/11)
„Neîndeplinirea obligațiilor de către un stat membru – Directiva 2000/60/CE – Planuri de gestionare a bazinelor hidrografice – Publicarea și notificarea Comisiei – Informarea și consultarea publicului – Lipsă”
1.                     Acțiune în constatarea neîndeplinirii obligațiilor – Proba neîndeplinirii obligațiilor – Sarcina probei ce revine Comisiei –
Prezentarea unor elemente care indică neîndeplinirea obligațiilor – Infirmare în sarcina statului membru în cauză (art. 258
TFUE) (a se vedea punctul 20)
2.                     Mediu – Politică comunitară în domeniul apei – Directiva 2000/60 – Obligația statelor membre de a publica planurile de gestionare
a bazinelor hidrografice – Obligația de consultare a publicului și de notificare a copiilor acestor planuri Comisiei și statelor
membre în cauză – Neexecutare – Neîndeplinirea obligațiilor [Directiva 2000/60 a Parlamentului European și a Consiliului,
art. 13 alin. (1)-(3) și alin. (6), art. 14 alin. (1) lit. (c) și art. 15 alin. (1)] (a se vedea punctele 21-23)
3.                     State membre – Obligații – Neîndeplinirea obligațiilor – Justificare întemeiată pe ordinea internă – Inadmisibilitate (art. 258
TFUE) (a se vedea punctul 25)
Obiectul
Neîndeplinirea obligațiilor de către un stat membru – Încălcarea articolului 13 alineatele (1)-(3) și (6), a articolului 14
alineatul (1) litera (c) și a articolului 15 alineatul (1) din Directiva 2000/60/CE a Parlamentului European și a Consiliului
din 23 octombrie 2000 de stabilire a unui cadru de politică comunitară în domeniul apei (JO L 327, p. 1, Ediție specială,
15/vol. 6, p. 193) – Planuri de gestionare a bazinelor hidrografice – Informarea și consultarea publicului – Notificarea acestor
planuri de gestionare
Dispozitivul
1)
Regatul Spaniei:
–        prin neadoptarea, până la 22 decembrie 2009, a planurilor de gestionare a bazinelor hidrografice, cu excepția cazului districtului
bazinului hidrografic Catalonia, și prin lipsa notificării către Comisia Europeană și către celelalte state membre interesate,
până la 22 martie 2010, a unei copii a acestor planuri, în conformitate cu articolul 13 alineatele (1)-(3) și (6), precum
și cu articolul 15 alineatul (1) din Directiva 2000/60/CE a Parlamentului European și a Consiliului din 23 octombrie 2000
de stabilire a unui cadru de politică comunitară în domeniul apei, astfel cum a fost modificată prin Directiva 2008/32/CE
a Parlamentului European și a Consiliului din 11 martie 2008; și
–        prin neinițierea, până la 22 decembrie 2008, cu excepția districtelor din bazinul hidrografic al Cataloniei, al Insulelor
Baleare, al Insulelor Tenerife, al Guadianei, al Guadalquivirului, al bazinului mediteranean andaluz, al Tinto-Odiel-Piedras,
al Guadalete-Barbate, al coastei Galiciei, al Miño-Sil, al fluviului Duero, al Cantabriei Occidentale și al Cantabriei Orientale,
a procedurii de informare și de consultare a publicului cu privire la proiectele de planuri de gestionare a districtelor hidrografice,
în conformitate cu articolul 14 alineatul (1) litera (c) din această directivă,
nu și-a îndeplinit obligațiile care îi revin în temeiul dispozițiilor menționate.
2)
Obligă Regatul Spaniei la plata cheltuielilor de judecată.